text: রূপগঞ্জে বাস-লেগুনা মুখোমুখি সংঘর্ষ নিহত ৪
  | লন্ডন - 10:14am
  | নিউইয়র্ক - 05:14am
  প্রকাশিত: ২০১৯-০৬-০৪ ০৫:৪৮:০৫
  নিউজ ডেস্ক: নারায়ণগঞ্জের রূপগঞ্জে বাস-লেগুনার মুখোমুখি সংঘর্ষে নারীসহ চারজন নিহত হয়েছে। এ সময় আরো ১৩ জন আহত হয়েছে বলে জানা গেছে। মঙ্গলবার ভোরে উপজেলার তারাবো পৌরসভার কর্নগোপ এলাকায় এ দুর্ঘটনা ঘটে।
  নিহতরা হলেন কিশোরগঞ্জ জেলার ভৈরব থানার সম্বুরপুর এলাকার আমিন মিয়ার স্ত্রী রিনা খাতুন (৩৯) ও পিরোজপুর এলাকার মিজান মিয়ার স্ত্রী আছমা বেগম। বাকী দুজনের নাম পরিচয় এখনো জানা যায় নি।
  কাচপুর হাইওয়ে থানার উপ-পরিদর্শক আব্দুস সামাদ জানান, মঙ্গলবার ভোরে ঢাকা থেকে সিলেটগামী একটি বাসের সঙ্গে উল্টো দিক থেকে আসা একটি লেগুনার সাথে মুখোমুখি সংঘর্ষ হয়। এ সময় ঘটনাস্থলে তিনজনের মৃত্যু হয় এবং ঢাকা মেডিকেল কলেজ হাসপাতালে নেয়ার পথে একজন মারা যায়। এতে আমিন মিয়া, আকাশ মিয়া, আকলিমা বেগম ও রিংকুসহ ১৩ জন আহত হয়।
  তিনি আরো জানান, দুর্ঘটনার চালক ও হেলপার পালিয়ে যায়। পরে স্থানীয়রা আহতদের ঢাকা মেডিকেলসহ স্থানীয় বেসরকারি হাসপাতালে ভর্তি করেন। মরদেহগুলো ময়না তদন্তের জন্য নারায়ণগঞ্জ জেনারেল হাসপাতালে পাঠনো হয়েছে।